ခိတနိုဟခုဘိုင်းချောဘူတာ

ခိတနိုဟခုဘိုင်းချောဘူတာ (北野白梅町駅, Kitano-Hakubaichō-eki) သည် ဂျပန်နိုင်ငံ၊ ကျိုတိုမြို့၊ ခိတရပ်ကွက်တွင်ရှိသည့် ဘူတာတစ်ခု ဖြစ်သည်။ ခဲအိဖုခုလျှပ်စစ်ရထားလိုင်း၏ ဘူတာတစ်ခု ဖြစ်သည်။ ဘူတာတွင် ရထားလမ်းတစ်ခုသာ ရှိပြီး ခိတနိုရထားလိုင်း၏ ခရီးဆုံးဘူတာလည်း ဖြစ်သည်။ သမိုင်းကြောင်း ခိတနိုဟခုဘိုင်းချောဘူတာကို ၁၉၄၃ ခုနှစ်၊ အောက်တိုဘာလ ၁ ရက်နေ့တွင် စတင်ဖွင့်လှစ်ခဲ့သည်။ စတင်ဖွင့်လှစ်စဉ်က ဘူတာအမည်မှာ "ဟခုဘိုင်းချောဘူတာ" ဖြစ်သည်။ ၁၉၂၅ ခုနှစ်တွင် ရန်ဒန်ခိတနိုရထားလိုင်းကို စတင်ခဲ့သည်။ ရန်ဒန်ခိတနိုရထားလိုင်းသည် တခအိုဂုချိဘူတာ (လက်ရှိ အုတနိုဘူတာ) နှင့် ခိတနိုဘူတာ (ခိတနိုတန်းမန်းဂူးအနီးတည်ရှိ၊ လက်ရှိကာလတွင် လည်ပတ်မှုမရှိတော့) အကြား ပြေးဆွဲပေးခဲ့သည်။ ကျိုတိုမြို့နိရှိအိုးဂျိရထားလိုင်းစတင်သည့်အခါတွင် ဟခုဘိုင်းချောဘူတာကို ခရီးစဉ်ပြောင်းလဲစီးနင်းသည့် ဘူတာအဖြစ် တည်ဆောက်ခဲ့သည်။ ခိတနိုဘူတာနှင့် ဟခုဘိုင်းချောဘူတာအကြားရှိ လမ်ပိုင်းကို ပိတ်သိမ်းလိုက်သည့်အခါတွင် ဟခုဘိုင်းချောဘူတာ၏ အမည်သည် "ခိတနိုဟခုဘိုင်းချောဘူတာ" ဖြစ်လာပြီး ခိတနိုရထားလိုင်း၏ ခရီးဆုံးဘူတာ ဖြစ်လာခဲ့သည်။ ၁၉၇၈ ခုနှစ်တွင် နိရှိအိုးဂျိရထားလိုင်းကို ဖျက်သိမ်းလိုက်သည့်အခါတွင် ကျိုတိုမြို့တွင် ဓာတ်ရထားလိုင်း (tram) များအားလုံးကို ရပ်နားခဲ့သည်။ ၂၀၁၉ ခုနှစ်မှ ၂၀၂၁ ခုနှစ်အထိ ဘူတာကို ပြန်လည်ပြင်ဆင်ခဲ့ပြီး ဘတ်စကားမှတ်တိုင်နှင့် ချိတ်ဆက်တည်ဆောက်ခဲ့သည်။ ထို့အပြင် ရထားလမ်းကို လမ်းကြောင်းနှစ်ခုနေရာတွင် လမ်းကြောင်းတစ်ခုတည်းအဖြစ် အစားထိုးခဲ့သည်။ ရထားလိုင်းများ ခိတနိုဟခုဘိုင်းချောဘူတာသည် ရန်ဒန်ခိတနိုရထားလိုင်းအတွက် ဝန်ဆောင်မှုပေးလျက်ရှိသည်။ ထို့အပြင် ၁၉၄၃ ခုနှစ်မှ ၁၉၇၈ ခုနှစ်အထိ ကျိုတိုမြို့နိရှိအိုးဂျိဓာတ်ရထားလိုင်းအတွက်လည်း ဝန်ဆောင်မှုပေးခဲ့သည်။ ကပ်လျက်ဘူတာများ ဤဘူတာတွင် မနက် ၆ နာရီမှ ညနေ ၆ နာရီအထိ ဝန်ထမ်းများက ဝန်ဆောင်မှုပေးလျက်ရှိသည်။ ကျန်သည့်အချိန်များတွင် ဝန်ထမ်းများဖြင့် ဝန်ဆောင်မှုပေးခြင်း မရှိပေ။ ပတ်ဝန်းကျင်နေရာများ ခိတနိုတန်းမန်းဂူး ဟိရနိုနတ်ကျောင်း ရှိခိချိနတ်ကျောင်း (ဝရတန်းဂျင်း) တိုင်းရှောဂွန်းဟချိနတ်ကျောင်း ရခုဆဲအလယ်တန်းနှင့် အထက်တန်းကျောင်း ပြင်ပလင့်များ Randen Timetable - Keifuku Electric Railroad ကိုးကား